Pirkimo Specialiųjų sąlygų 1 priedas „Techninė specifikacija“

**Žemės sklypų paženklinimo vietovėje ir**

**kadastro duomenų bylų parengimo paslaugų**

**TECHNINĖ SPECIFIKACIJA**

1. Žemės sklypų, suprojektuotų žemės reformos žemėtvarkos projektuose ir/ar teritorijų planavimo dokumentuose ir/ar kituose teritorijų planavimo dokumentuose ir numatomų perduoti valstybės įmonei Valstybinių miškų urėdijai patikėjimo teise, paženklinimo vietovėje ir kadastro duomenų bylų parengimo paslaugos (toliau – **Paslaugos**) turi būti atliekamos vadovaujantis Žemės reformos žemėtvarkos projektų ir jiems prilyginamų žemės sklypų planų rengimo ir įgyvendinimo metodikos, patvirtintos Lietuvos žemės ir miškų ūkio ministerijos 1998 m. balandžio 23 d. įsakymu Nr. 207 Lietuvos Respublikos Nekilnojamojo turto kadastro įstatymu, Lietuvos Respublikos nekilnojamojo turto kadastro nuostatais, patvirtintais Lietuvos Respublikos Vyriausybės 2002 m. balandžio 15 d. nutarimu Nr. 534 (aktuali redakcija), Nekilnojamojo turto objektų kadastrinių matavimų ir kadastro duomenų surinkimo bei tikslinimo taisyklėmis, patvirtintomis Lietuvos Respublikos žemės ūkio ministro 2002 m. gruodžio 30 d. įsakymu Nr. 522 (aktuali redakcija), Žemės sklypo ribų ženklinimo taisyklėmis, patvirtintomis Nacionalinės žemės tarnybos prie Lietuvos Respublikos žemės ūkio ministerijos 2005 m. lapkričio 10 d. įsakymu Nr. 1P-209 (aktuali redakcija) ir kitais, Paslaugos atlikimą reglamentuojančiais, aktualiais teisės aktais, parengtais ir galiojančiais žemės reformos žemėtvarkos projektais, valstybinės reikšmės schemomis, valstybiniu miškų kadastro duomenimis ir kitais žemės valdos projektais, teritorijų planavimo dokumentais ir šia technine specifikacija.
2. Žemės sklypų posūkio taškų vietas Paslaugų teikėjas pažymi riboženkliais pagal Nacionalinės žemės tarnybos prie Žemės ūkio ministerijos generalinio direktoriaus 2005 m. lapkričio 10 d. įsakymu Nr. 1P-209 (aktuali redakcija) patvirtintas Žemės sklypo ribų paženklinimo taisykles ir Riboženklių standartus, naudojant metalinius riboženklius (Riboženklių standartų 6 priedas). Riboženklių viršutinei daliai turi būti naudojamas 80 mm skersmens plastikinis ženklas. Paslaugų teikimui reikalingus riboženklius įsigyja, juos tinkamai įtvirtina ir, užtikrinant matomumą tarp riboženklių, ribines linijas ilgos fiksacijos dažais (užpurškiant dažus ant medžių ir krūmų 1,3 m aukštyje) pažymi Paslaugų teikėjas.
3. Žemės sklypų ribos ir posūkio taškai turi būti žymimi tik dalyvaujant Užsakovo atitinkamo regioninio padalinio atstovams.
4. Paslaugų teikėjas, atlikęs lauko matavimo darbus, per 10 (dešimt) darbo dienų turi pateikti žemės sklypo ribas elektroninėje formoje (plotine išraiška ESRI Shapefile formatu) įvertinimui Užsakovo Sutarties specialiosiose sąlygose nurodytiems atsakingiems asmenims, kurie per 5 (penkias) darbo dienas įvertina pateiktus duomenis ir pritaria arba pateikia pastabas Paslaugų teikėjui dėl žemės sklypo ribų atitikimo patvirtintiems žemės reformos žemėtvarkos projektams ar jiems prilyginamiems planams, valstybinės reikšmės miškų schemos plotams, miško žemės plotams, užregistruotiems Lietuvos Respublikos miškų valstybės kadastre.
5. Žemės sklypų planai kartu su kadastro duomenų bylomis ir kitais dokumentais teisės aktų nustatyta tvarka turi būti suderinti su Nacionalinės žemės tarnybos prie Aplinkos ministerijos atitinkamu teritoriniu skyriumi (toliau – **NŽT skyrius**).
6. Paslauga laikoma pilnai atlikta, kai žemės sklypai yra užregistruojami valstybės vardu Nekilnojamojo turto registre. Už Žemės sklypų registravimo apmokėjimą atsako Užsakovas.
7. Paslaugų teikėjui, atlikus paslaugą, UŽSAKOVUI turi būti pateiktos bylos bei žemės sklypo planai parengti skaitmenine forma (PDF ir DWG formatu bei plotine išraiška ESRI Shapefile formatu).
8. Paslaugų teikėjas įsipareigoja savo lėšomis, per Užsakovo nurodytą protingą terminą, kuris neturi būti ilgesnis nei 5 (penki) mėnesiai, ištaisyti kadastrinių matavimų duomenis, jei NŽT skyrius, Sutarties galiojimo metu, pripažįsta Paslaugų teikėjo parengtus žemės sklypų planus tikslintinais.
9. NŽT skyriaus vedėjo įsakymus, kuriais patvirtintuose žemės reformos žemėtvarkos projektuose ar jiems prilyginamuose planuose Užsakovui numatomi perduoti valdyti patikėjimo teise suprojektuoti miško žemės sklypai, ir žemės reformos žemėtvarkos projektų (ar planų) ištraukas užsako ir NŽT skyriuje gauna Paslaugų teikėjas.
10. Paslaugų teikėjas įsipareigoja suteikti 2 (dviejų) metų garantiją atliktiems darbams. T.y. NŽT atlikus paženklintų sklypų sutikrinimą su planais ir nustačius neatitikimą, Paslaugų teikėjas koreguoja duomenis savo lėšomis.
11. Žemės sklypų kiekiai, vieta, nurodyti Sutarties specialiųjų sąlygų 1 priedo „Žemės sklypų paženklinimo vietovėje ir kadastro duomenų parengimo paslaugų techninės specifikacijos“ 1 priede „Paslaugų kiekiai pagal pirkimo dalis“ gali kisti, Užsakovas apmoka už faktiškai atliktus darbus.
12. Žemės sklypai perduoti Užsakovui Lietuvos Respublikos Vyriausybės nutarimais ir kurie nėra suprojektuoti žemės reformos projektuose, atliekant matavimo darbus reikia vadovautis valstybinės reikšmės miškų schemomis, valstybiniu miškų kadastro duomenimis, kitais žemės valdos projektais, teritorijų planavimo dokumentais.
13. Vadovaujantis Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ patvirtinto Aplinkos apsaugos kriterijų taikymo, vykdant žaliuosius pirkimus, tvarkos aprašo (toliau – Aprašas) 4 punktu, pirkimo objektas tenkina Aprašo 4.4.3 papunktyje nustatytą sąlygą, t. y. perkama nematerialaus pobūdžio (intelektinė) paslauga, nesusijusi su materialaus objekto sukūrimu, kurios tiekimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos, todėl pirkimo objektas atitinka šį reikalavimą.
14. Vadovaujantis Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ patvirtinto Aprašo 4.4 papunkčiu – mažinti popieriaus sunaudojimą, atsisakyti nebūtino dokumentų kopijavimo ir spausdinimo, siekiant sunaudoti mažiau gamtos išteklių, kaip nurodyta aprašo 4.4.4.1 papunktyje.

**Priedai:**

1 priedas „Paslaugų kiekiai pagal pirkimo dalis“